《寿阳梅图》
元代·王思廉

一声白雁渡江潮，便觉金陵王气销。画史不知亡国恨，犹将铅粉记前朝。

作者简介：（1238—1320）元真定获鹿人，字仲常。元好问弟子。至元十年，以荐为符宝局掌书。累擢为翰林待制。每侍读，世祖辄令大臣听受。二十九年迁正议大夫、枢密院判官。成宗即位，迁中奉大夫、翰林学士，以病归。三年，起为工部尚书，拜征东行省参知政事。官至翰林学士承旨。